شه‌فه‌ق نيوز/ حكومه‌ت بريتانى، ئاشكراى ئه‌وه‌ كرد ك قه‌وڵ داگه‌ 200 مليۆن جونه‌ى ئسته‌رلينى پيشكه‌ش وه‌ ريكخرياگ ته‌ندروستى جه‌هانى و كۆمه‌ڵگه‌يل خێرخوازى بكا له‌وه‌ر ده‌سميه‌تداين له‌ ريگرى له‌ بڵاوبوينه‌وه‌ى ڤايرۆس كۆرۆنا له‌و ده‌وڵه‌ته‌يله‌ ك مه‌ترسى ها بانيان.
حكومه‌ت بريتانى باس له‌وه‌يش كرد ك قه‌وڵداينى له‌باره‌ى پيشكه‌شكردن ئه‌و 200 مليۆن جونه‌ى ئسته‌رلينى‌(248 مليۆن دۆلار)ه‌، ده‌سميه‌تده‌ره‌ له‌ كه‌مه‌وكردن مه‌ترسى ڤايرۆسه‌گه‌و ريگره‌ له‌ كه‌فتنه‌وه‌ى شه‌پۆل تر له‌ تويشهاتن.
جى باسه‌، تائيسه‌ بريتانيا نزيكه‌ى 10 هه‌زار حاڵه‌ت مردن وه‌ ڤايرۆس كۆرۆناى تازه‌ تۆمار كردگه‌، ك په‌نجه‌م به‌رزترين شماره‌سه له‌ جه‌هان.
